Drie leerders vas oor Facebook-dreigement | Nuus24
Montreal – Drie tieners is in die Kanadese provinsie van Quebec in hegtenis geneem nadat hulle op Facebook gedreig het om onderwysers en leerders by hul skool te vermoor, het die polisie Donderdag gesê.Dié drie kan tot twee jaar tronkstraf gevonnis word indien hulle skuldig bevind word op aanklag van sameswering om moord te pleeg.Jean-Francois Parent, sekretaris-generaal van die onderwyskommissie wat die skool ondersoek, het gesê "doodsdreigemente" is gemaak en dat die jeugdiges – twee seun (14 en 15 jaar oud) en 'n 16-jarige meisie – 'n "plan gehad het".Die skoolhoof sê hy het die polisie in kennis gestel in die lig van die onlangse skietery in die Verenigde State. Op 14 Desember het 'n gewapende man 20 leerders en ses onderwysers by die Sandy Hook-skool in Newtown, Connecticut, doodgeskiet.– Volg Nuus24 op Twitter
Lees meer oor: misdaad | facebook | tegnologie VOLGENDE OP NUUS24X